b'\n_START_ARTICLE_\nBueskydning under sommer-OL 2020 \xe2\x80\x93 team (mixed)\n_START_SECTION_\nTurneringsformat\n_START_PARAGRAPH_\nBueskydningen starter med seedningsskydning, der er f\xc3\xa6lles for alle konkurrencerne. S\xc3\xa5ledes t\xc3\xa6ller resultatet af seedningsskydningen til b\xc3\xa5de den individuelle konkurrence s\xc3\xa5vel som til holdkonkurrencen og konkurrencen for mixed teams. Hver skytte afgiver 72 pile under seedningsskydningen og opn\xc3\xa5r s\xc3\xa5ledes en samlet score, der giver alle en placering fra nummer 1 til nummer 64. I konkurrencen for mixed teams deltager der 12 teams, der seedes efter de individuelle skydninger og som m\xc3\xb8des efter cup-modellen. Hvert team best\xc3\xa5r af to skytter, \xc3\xa9n dame og \xc3\xa9n herre, hvilket betyder at der er 144 pile i kvalifikationen. Kampene i elimineringsrunderne afg\xc3\xb8res som bedst af fem set, hvor hvert team skyder fire pile i hver set. Vinderen af hver set modtager 2 points og der gives 1 point ved uafgjorte set. S\xc3\xa5fremt det er uafgjort efter alle fem set, s\xc3\xa5 skyderes der \xc3\xa9n pil og den t\xc3\xa6tteste p\xc3\xa5 midten vinder. De fire bedst seedede teams st\xc3\xa5r over i ottendedelsfinalen og tr\xc3\xa6der f\xc3\xb8rste ind i kvartfinalen.'